# Sonia Fernández-Vidal

Sonia Fernández-Vidal (Barcelona, 8 de març de 1978) és una científica i escriptora catalana.
Doctora en Òptica i Informació Quàntica per la Universitat Autònoma de Barcelona, va contribuir l'any 2003, a través del CERN, en el projecte LHC. L'any 2005 va viatjar a Laboratori Nacional Los Alamos i va col·laborar amb la divisió teòrica del laboratori en un projecte sobre la decoherència i la informació quàntica. També va contribuir l'any 2006 en un projecte europeu sobre computació quàntica escalable amb llum i àtoms a través de l'Institut de Ciències Fotòniques ICFO.
A partir de 2009 va treballar com a docent i investigadora a la Universitat Autònoma de Barcelona i és autora de llibres de divulgació científica per a persones no especialitzades.
És autora del llibre La porta dels tres panys, una novel·la de divulgació científica destinada al públic infantil i adult. Se n'han fet 14 edicions entre castellà i català i s'han venut els drets a 11 idiomes. El seu segon llibre, Quantic love, ja supera els 40.000 exemplars. El tercer llibre, Esmorzar amb Partícules (2013), aborda la mecànica quàntica d'una manera amena i accessible per a tots els públics. El llibre està escrit en col·laboració amb el periodista Francesc Miralles. El 2015, en col·laboració amb la il·lustradora Pilarín Bayés va publicar L'Univers a la mà (2015), dedicat al públic infantil. El 2017 publicà la segona part de la trilogia de La porta dels tres panys (la senda de les quatre forces), i el 2019 la tercera: Els cinc regnes eterns.
A banda d'escriure, Sonia Fernández-Vidal és directora d'innovació i estratègia a Gauss & Neumann (antigua Clacktion) i conferenciant habitual d'empresa sobre com convertir les organitzacions en laboratoris d'investigació. El 2017, Fernandez-Vidal va ser escollida com una de les persones més creatives del món per la revista nord-americana Forbes.

## Llibres

* La porta dels tres panys (Lluna Roja, 2011), amb més de 50.000 exemplars venuts
* Quàntic Love (La Galera, 2012)
* Esmorzar amb Partícules (Rosa dels Vents, 2013)
* L'univers a la mà (La Galera, 2015)
* La porta dels tres panys, la senda de les quatre forces (Estrella Polar, 2017)
* La porta dels tres panys, els cinc regnes eterns (estrella polar, 2019)

## Referències

* ↑ «"Quantic love", segundo experimento literario de Fernández-Vidal para enamorarse de la ciencia». lainformacion.com/EFE, 24-01-2012. Arxivat de l'original el 25 de març 2014. [Consulta: 25 març 2014].
* ↑ «Sonia Fernández-Vidal: "La tierra no es una máquina a la que se le pueden poner piezas de recambio"» (en castellà). ABC, 20-05-2013. [Consulta: 18 gener 2014].
* ↑ «"Quizá nuestro cerebro sea un ordenador cuántico"» (en castellà). La Vanguardia, 02-05-2011. Arxivat de l'original el 2014-09-03. [Consulta: 18 gener 2014].
* ↑ «Sonia Fernández-Vidal | CCCB». [Consulta: 15 maig 2017].
* ↑ «Las 100 personas más creativas» (en castellà). Forbes, 05-05-2017. [Consulta: 23 abril 2024].
* ↑ «Sonia Fernández-Vidal presenta el seu nou llibre de divulgació, "Quantic love"». El matí de Catalunya Ràdio, 21-02-2012.
* ↑ Barranco, J. «“La quàntica canvia la nostra visió del món”». La Vanguardia, 05-04-2012, p. 27.
* ↑ Llort, Lluís «L'equació de l'amor». El Punt Avui, 30-01-2012.
* ↑ «Biblioteca Virtual - Sònia Fernández-Vidal». [Consulta: 6 abril 2016].

## Enllaços externs

* Web oficial de Quantic Love
* Web oficial de La porta dels tres panys Arxivat 2012-01-30 a Wayback Machine.
* «Sònia Fernández-Vidal, fantasia i física quàntica». Programa "Singulars". TV3, 15-11-2011. [Consulta: 17 gener 2014].